**Z A P I S N I K S 2 (druge) SJEDNICE OPĆINSKOG VIJEĆA**

 **OPĆINE VELIKI BUKOVEC**

održane 03. srpnja 2013. godine u prostorijama Općine Veliki Bukovec u Velikom Bukovcu s početkom u 19:30 sati.

Prisutni vijećnici: Mario Zember, Božidar Kanižaj, Ivan Šalamon, Katarina Kralj, Goran Jantol, Štefanija Juratović, Dražen Kolak, Zdravko Požgaj, Vjekoslav Zdelar, mr. sc. Zvonimir Jantol.

Odsutni vijećnici: Božidar Pečenec

Uz vijećnike sjednici su bili prisutni:

- Nevenka Martinković, zapisničarka

Predsjednik Vijeća g. Zember otvorio je sjednicu, pozdravio nazočne vijećnike, te nakon prozivke konstatirao da od jedanaest (11) vijećnika sjednici nazočuje deset (10) vijećnika pa će sve odluke koje se donesu ili usvoje, biti pravovaljane.

Nakon toga je predložio slijedeći dnevni red:

 1. Utvrđivanje dnevnog reda

 2. Donošenje novog Poslovnika o radu Općinskog vijeća

 3. Izbor predsjednika i članova Odbora za izbor i imenovanja

 4. Izbor predsjednika i članova Odbora za financije i proračun

 5. Izbor predsjednika i članova Odbora za Statut, Poslovnik i normativnu vrijednost

 6. Izbor predsjednika i članova Mandatnog povjerenstva

 7. Donošenje Odluke o ovlasti za potpisivanje financijske dokumentacije Općine Veliki Bukovec

 8. Izbor predsjednika i članova Općinskog povjerenstva za procjenu šteta od elementarnih nepogoda

 9. Određivanje naknade za rad načelniku koji dužnost obavlja bez zasnivanja radnog odnosa

 10. Određivanje naknade članovima predstavničkog i radnih tijela općine

 11. Donošenje Odluke o prodaji osobnog automobila

 12. Zamolbe

 13. Ostala pitanja i prijedlozi

Predloženi dnevni red predsjednik Vijeća daje na raspravu i pita da li ima prijedloga za izmjenu ili dopunu dnevnog reda.

Dopunu dnevnog reda predložioje g. Vjekoslav Zdelar predloživši:

 1. Da se pod drugu točku dnevnog reda uvrsti "Svečana prisega člana predstavičkog tijela" pošto je sjednici nazočan i vijećnik g. Zdravko Požgaj koji je bio spriječen nazočiti konstituirajućoj sjednici.

 2. Da se pod trinaestu točku dnevnog reda uvrsti "Prihvaćanje Odluke o kandidiranju projekta LED rasvjeta u Općini Veliki Bukovec" radi ispravnog postupka provedbe procedure osiguranja dodjele bespovratnih sredstava, a zatim i provedbe javne nabave te konkretne realizacije projekta, i ispravne kronološke evidencije.

Pošto nije bilo drugih prijedloga, predsjednik Vijeća daje na glasovanje predložene dopune. Predložene dopune su jednoglasno prihvaćene, te predsjednik daje na glasovanje dopunjeni dnevni red kako slijedi:

 1. Utvrđivanje dnevnog reda

 2. Svečana prisega člana predstavičkog tijela

 3. Donošenje novog Poslovnika o radu Općinskog vijeća

 4. Izbor predsjednika i članova Odbora za izbor i imenovanja

 5. Izbor predsjednika i članova Odbora za financije i proračun

 6. Izbor predsjednika i članova Odbora za Statut, Poslovnik i normativnu vrijednost

 7. Izbor predsjednika i članova Mandatnog povjerenstva

 8. Donošenje Odluke o ovlasti za potpisivanje financijske dokumentacije Općine Veliki Bukovec

 9. Izbor predsjednika i članova Općinskog povjerenstva za procjenu šteta od elementarnih nepogoda

 10. Određivanje naknade za rad načelniku koji dužnost obavlja bez zasnivanja radnog odnosa

 11. Određivanje naknade članovima predstavničkog i radnih tijela općine

 12. Donošenje Odluke o prodaji osobnog automobila

 13. Prihvaćanje Odluke o kandidiranju projekta LED rasvjeta u Općini Veliki Bukovec

 14. Zamolbe

 15. Ostala pitanja i prijedlozi

Točka 1.

Predloženi dnevni red je jednoglasno utvrđen

Točka 2.

Pošto je predsjednik Vijeća pročitao tekst Svečane prisege, g. Požgaj je prisegnuo te potpisao Svečanu prisegu.

Točka 3.

Predsjednik Vijeća je ukratko obrazložio Poslovnik o radu Općinskog vijeća i otvorio raspravu o Poslovniku.

Za raspravu se prijavio mr. sc. Jantol i zatražio dodatna pojašnjenja vezano za slijedeće članke Poslovnika:

 članak 2. - na šta se odnosi pojam "posebnim aktom"?

 članak 10. - zašto Vijeće nema dva zamjenika predsjenika kako je propisano ovim člankom?

 članak 19. - zašto vijećnik ima pravo postaviti samo dva vijećnička pitanja?

 članak 22. što su to stalna radna tijela?

 članak 30. st. 4. što su to Upravna tijela?

 članak 37. st. 3. - zašto je rok za upućivanje amandmana najkasnije dva dana prije sjednice?

 članak 50. - koji su opravdani razlozi za odgodu sjednice od strane predsjednika Vijeća?

 članak 54 - st. 2. tko su to ovlašteni predlagatelji?

 članak 57. - zašto je u tom članku upotrijebljen pojam "mogu sudjelovati" umjesto "sudjelovati"

 članak 58. - tko sve može podnjeti prijavu za sudjelovanje u raspravi? i

 članak 76. - traži pojašnjenje vezano za evidentiranje rasprave.

Dodatna pojašnjenja vjećniku su dali prijašnji načelnik g. Zdelar, sadašnji načelnik g. Hlebar i predsjednik Općinskog vijeća g. Zember, a vijećnik im se zahvalio i izrazio zadovoljstvo ponuđenim odgovorima i pojašnjenjima.

Pošto nije bilo drugih prijava za raspravu, predsjednik je zaključio raspravu i dao prijedlog Poslovnika na glasovanje.

Poslovnik o radu Općinskog vijeća usvojen je jednoglasno.

Točka 4.

Na prijedlog g-đe Katarine Kralj u Odbor za izbor i imenovanja jednoglasno su izabrani:

 Ivan Šalamon - za predsjednika,

 Božidar Kanižaj - za- člana, i

 Goran Jantol - za člana.

Točka 5.

Na prijedlog g. Ivana Šalamon u Odbor za financije i proračun, većinom glasova, uz jedan (1) suzdržan glas (mr. sc. Zvonimir Jantol), izabrani su:

 Mario Zember - za predsjednika,

 Vjekoslav Zdelar - za člana, i

 mr. sc. Zvonimir Jantol - za člana.

Točka 6.

Na prijedlog g. Vjekoslava Zdelar, u Odbor za Statut, Poslovnik i normativnu vrijednost većinom glasova, uz jedan (1) suzdržan glas izabrani su:

 Dražen Kolak - za predsjednika,

 Štefanija Juratović - za člana, i

 Božidar Kanižaj - za člana.

Točka 7.

Na prijedlog g. Maria Zember, u Mandatno povjerenstvo većinom glasova, uz jedan (1) suzdržan glas izabrani su:

 Katarina Kralj - za predsjednicu,

 Mario Zember - za člana, i

 Zdravko Požgaj - za člana

Točka 8.

Na prijedlog g. Maria Zember za ovlaštene osobe za potpisivanje financijske dokumentacije Općine Veliki Bukovec,jednoglasno su izabrani:

 Zvonko Hlebar,

Mario Zember, i

Vjekoslav Zdelar.

Točka 9.

Na prijedlog g. Ivana Šalamon i mr. sc. Zvonimira Jantol, u Općinsko povjerenstvo za procjenu šteta od elementarnih nepogoda, jednoglasno su izabrani:

 mr. sc. Zvonimir Jantol - za predsjednika,

 Dražen Kolak - za člana,

 Katarina Kralj - za člana,

 Dražen Ipša - za člana, i

 Franjo Štefanec - za člana.

Točka 10.

Na prijedlog načelnika g. Zvonka Hlebar, donijeta je jednoglasna odluka da se za rad načelniku koji dužnost obavlja bez zasnivanja radnog odnosa određuje mjesečna naknada u bruto iznosu od 6.702,00 kuna.

Točka 11.

Na prijedlog načelnika g. Zvonka Hlebar i Zdravka Požgaj donijeta je jednoglasna odluka da se za rad članovima predstavničkog i radnih tijela općine utvrđuje naknada u neto iznosu od 100,00 kuna po prisustvovanju sjednici.

Točka 12.

Na prijedlog načelnika g. Zvonka Hlebar, donijeta je jednoglasna odluka o prodaji osobnog automobila u vlasništvu općine, po cijeni koju načelnik uspije postići u postupku prodaje.

Točka 13.

Pod ovom točkom je načelnik izvijestio vijećnike da je predao prijavu o kandidiranju projekta LED rasvjeta u Općini Veliki Bukovec prema Ministarstvu te da je o tome potrebno donijeti odluku Općinskog vijeća.

Općinsko vijeće je donijelo jednoglasnu Odluku o kandidiranju projekta LED rasvjeta u Općini Veliki Bukovec.

Točka 14.

Pod ovom točkom raspravljalo se o pristiglim zahtjevima i zamolbama kako slijedi:

1. Zahtjev za povećanje cijene usluge odvoza i zbrinjavanja komunalnog otpada koncesionara "Babić" d.o.o. iz Cestice, zbog poskupljenja bitnih elemenata za kalkulaciju cijene ove usluge. Nova cijena usluge skupljanja i trajnog zbrinjavanja iznosila bi 48,00 kuna mjesečno (s PDV-om) za posude od 120 litara i naplaćivala bi se od 1. lipnja 2013. godine.

Vijeće je razmotrilo ovaj zahtjev i donijelo jednoglasnu odluku da se odobri povećanje cijene usluge odvoza i zbrinjavanja komunalnog otpada u zatraženom iznosu.

2. Zamolba g. Denisa Bendelja iz Velikog Bukovca, Dravska 36G za oslobađanje od plaćanja komunalne naknade za kuću u Velikom Bukovcu.

Nakon provedene rasprave, Vijeće je donijelo zaključak da se ne može udovoljiti ovoj zamolbi iz razloga što je prema općinskoj odluci oslobađanje od plaćanja komunalne naknade može ostvariti osoba koja ima status 70%-tnog, ili većeg invaliditeta.

3. Zamolba LD "Fazan" Veliki Bukovec za preporuku prema Ministarstvu poljoprivrede radi stupanja u posjed nad česticama navedenim u zamolbi. U provedenoj raspravi većina je vijećnika dala podršku ovoj inicijativi, te je donesen zaključak da načelnik uputi preporuku Ministarstvu kojom podržava njihov zahtjev.

Točka 15.

Pod ovom se točkom raspravljalo i o problemu nemogućnosti korištenja prostorije društvenog doma u Velikom Bukovcu za potrebe članova Udruge umirovljenika, zbog promjene brave na ulaznim vratima.G-đa Kralj je obavjestila g. Jantolu da su ključevi doma i kod nje i da su dostupni umirovljenicima.

Pošto nije bilo drugih rasprava, predsjednik Općinskog vijeća u 21,10 sati zatvara sjednicu i zahvaljuje svim vijećnicima na sudjelovanju.

Zapisničarka: Predsjednik Općinskog vijeća